Diari Oficial de la Generalitat Valenciana


Sumari del DOGV 7312, del 08-07-2014 (2014/6154)

Notificació de la sentència dictada en el procediment ordinari número 506/2010.
-------------------------------------------------------------------------------

### Dades del document

Número de DOGV
:   7312

Data del DOGV
:   08-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/6154


Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el procediment ordinari número 506/2010. [2014/6154]  
Vicente Sorní Pérez, secretari judicial del Jutjat de Primera Instància número 20 de València, mitjançant este edicte faig saber que en este jutjat se seguix un procediment ordinari amb el número 506/2010, a instància La Estrella, SA, representat pel procurador José Fidel Novella Alarcón, contra Jorge Rodrigo Escrivá i Grup Rodrigo Escrivá, SL, en el qual s'ha acordat en el dia de la data notificar la sentència dictada en estes actuacions als demandats que es troben en parador desconegut, Jorge Rodrigo Escrivá i Grup Rodrigo Escrivá, SL, l'encapçalament i dispositiva de la qual literalment diuen com seguix:  
  
«Sentència número 183/2013  
Jutgessa que la dicta: M. Carmen Moreno Martínez.  
Lloc: València.  
Data 3 d'octubre de 2013.  
Part demandant: La Estrella, SA.  
Procurador: José Fidel Novella Alarcón.  
Part demandada: Jorge Rodrigo Escrivá i Grup Rodrigo Escrivá, SL.  
Objecte del juí: ordinaris.  
M. del Carme Moreno Martínez, magistrada del Jutjat de Primera Instància número 20 de València, he vist estes actuacions de juí ordinari número 506/2010, instades per La Estrella, SA, representada processalment pel procurador José Fidel Novella Alarcón i defesa per l'advocada Sheyla Mollá Echazarreta, Jorge Rodrigo Escrivá i l'entitat mercantil Grup Escrivá, SL, declarats en rebel·lia processal, i en atenció als següents:  
[?]  
Dispositiva  
Estime la demanda formulada pel procurador José Fidel Novella Alarcón, en nom i representació de L'Estrela, Compañía de Seguros y Reaseguros, SA, contra Jorge Rodrigo Escrivá i l'entitat mercantil Grup Rodrigo Escrivá, SL, en reclamació de la quantitat de 4.168,10 euros, import abonat en concepte d'indemnització al perjudicat Jaime Abdón Tormo en l'executòria número 1296/2009-S, seguida davant del Jutjat Penal número 14 de València, abans juí oral número 572/2008 del Jutjat Penal número 7 de València, a l'haver sigut declarada en la sentència recaiguda en este procés responsable civil directa com a asseguradora del vehicle Mercedes model CLK-200, matrícula 4210-BCN, propietat del Grup Rodrigo Escrivá, SL, i conduït per Jorge Rodrigo Escrivá, el dia 19 de febrer de 2007, pel carrer de l'Escultor Federico Ciruana d'esta ciutat, amb les seues facultats psicofísiques disminuïdes a causa de la ingestió de begudes alcohòliques, que va col·lidir amb el ciclomotor matrícula C-8632-BRZ, el conductor i propietari del qual, Jaime Abdón Tormo, va resultar amb lesions, i el ciclomotor amb danys, danys que també es van causar en les ulleres, casc i roba que portava el motorista. Condemne solidàriament Jorge Rodrigo Escrivá i l'entitat mercantil Grup Rodrigo Escrivá, SL, que paguen a L'Estrela, Compañía de Seguros y Reaseguros, SA, 4.168,10 euros, més l'interés legal des de la interpel·lació judicial.  
  
S'imposen les costes a la part demandada.  
Impugnació: contra esta sentència es pot interposar un recurs d'apel·lació davant d'este jutjat, en el termini dels 20 dies següents a la notificació.  
Informació sobre el depòsit per a recórrer  
De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs d'apel·lació contra esta resolució, s'ha de constituir un depòsit de 50 euros, que se li tornarà només en el cas que el recurs siga estimat.  
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (4552 0000 04 0506 10) i s'ha d'indicar, en el camp ?Concepte?, el codi ?02 civil-apel·lació?, i la data de la resolució recorreguda amb el format dd/mm/aaaa.  
Si fa l'ingrés per mitjà d'una transferència bancària, després d'omplir el codi de compte corrent (CCC, de 20dígits), s'ha d'indicar, en el camp ?Concepte?, el número del compte, el codi i la data en la forma exposada en el paràgraf anterior.  
En cap cas s'admetrà una consignació per cap import diferent de l'indicat. Si cal fer altres pagaments en el mateix compte, cal efectuar un ingrés per cada concepte, fins i tot si pertanyen a altres recursos de la mateixa classe o d'una de diferent.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el ministeri fiscal, l'Estat, les comunitats autònomes, les entitats locals i els organismes autònoms que en depenen.  
Esta és la meua sentència, que pronuncie, mane i firme.»  
  
I, perquè servisca d'edicte de notificació de la sentència als demandats Jorge Rodrigo Escrivá i Grup Rodrigo Escrivá, SL, en parador ignorat, estenc este anunci, que s'ha de fixar en el tauler d'anuncis d'este jutjat i de publicar en el Diari Oficial de la Comunitat Valenciana.  
  
  
València, 4 de febrer de 2014.- El secretari judicial: Vicente Sorní Pérez.